stanford-oval/wikipedia huggingface dataset:
Dorando Pietri

Dorando Pietri kuningatar Aleksandralta saamansa pokaalin kanssa
Dorando Pietri (16. lokakuuta 1885 Correggio – 7. helmikuuta 1942 Sanremo) oli italialainen kestävyysjuoksija. Pietri edusti La Patria Carpi -seuraa.
Parhaiten Pietri tunnetaan vuoden 1908 olympiamaratonista. Pietri johti kilpailua tullessaan stadionille, mutta oli niin väsynyt, että lähti kiertämään rataa väärään suuntaan ja kaatui lopulta hiilimurskalle. Virkailijat tulivat Pietrin avuksi ja kantoivat tämän maaliin voittajana. Yhdysvaltain joukkue teki protestin ja lopulta Pietri hylättiin. Hän sai kuitenkin suurempaa mainetta kuin voittaja Johnny Hayes. Kuningatar Alexandra antoi hänelle kullatun pokaalin, joka oli samanlainen kuin voittajalle annettu pokaali. Irving Berlin kirjoitti myös kappaleen Dorando hänen kunniakseen.
Olympialaisten jälkeen Pietri lähti ammattilaiseksi ja juoksi ennätyksensä 2.38.49 vuonna 1910. Hän kilpaili ammattilaisena kolme vuotta saavuttaen 200 000 Italian liiraa. Toimittuaan hotelliyrittäjänä ja automekaanikkona Pietri kuoli vuonna 1942 sydänkohtaukseen 56-vuotiaana.
Dorabellan salakirjoitus

Viesti kokonaisuudessaan.
Dorabellan salakirjoitus on yksi tunnetuimpia avaamattomia salakirjoituksia. Sen on kirjoittanut englantilainen säveltäjä Edward Elgar. Viesti oli kirjoitettu hänen ystävälleen Dora Pennylle (josta salakirjoituksen nimi tulee). Viestin päivämäärä on 14. heinäkuuta 1897. Säveltäjänurasta johtuen on arveltu, ettei viesti sisällä mitään viestiä, vaan sävellyksen.
Viesti on pituudeltaan 87 merkkiä, joita on 24 erilaista (englannin kielessä on käytössä 25 kirjainta, A-Z). Jokaisessa merkissä on yhdestä neljään puoliympyrää. Merkki voi olla kääntyneenä 8 eri suuntaan. Viimeisen rivin viidennen merkin jälkeen nähdään pieni piste. Sen merkitys ei ole selvä.
Toistaiseksi viestiin ei ole saatu järkevää ratkaisua, vaikka monia hyviä ratkaisuja on esitetty.
Giorgi Khidešeli

| Henkilötiedot |
| --- | --- | --- | --- |
Syntymäaika: 21. marraskuuta 1985 (ikä 38)
Syntymäpaikka: Tbilisi, Georgian SNT, Neuvostoliitto
Pelipaikka: keskikenttäpelaaja
Pituus: 174 cm
Junioriseurat
0000–2002: Olimpi Tbilisi
2004–2006: Kakheti Telavi
Seurat
| Vuodet | Seura | O | (M) |
| 2002–2003 | Merani-Olimpi Tbilisi | 1 | (0) |
| 2002–2003 | → Tšabukta Nakrebi | 19 | (1) |
| 2003 | FC Tbilisi | 0 | (0) |
| 2003 | → Olimpi Tbilisi | 6 | (1) |
| 2006–2007 | Kakheti Telavi | 12 | (0) |
| 2007–2008 | Spartaki Tskhinvali | 36 | (4) |
| 2009 | Sioni Bolnisi | 31 | (6) |
| 2010 | Olimpi Rustavi | 15 | (0) |
| 2010 | Baia Zugdidi | 5 | (0) |
| 2011 | Jaro | 5 | (1) |
| 2011 | → JBK | 8 | (8) |
| 2011 | → KPV (laina) | 4 | (0) |
| 2012 | Sioni Bolnisi | 3 | (0) |
| 2012 | Metallurgi Rustavi | 1 | (0) |
| 2014 | Samepo Tbilisi | 7 | (5) |
| Yhteensä | Yhteensä | 153 | (26) |
 Seurajoukkueuran tilastot kattavat vain kansalliset sarjat, päivitetty 29. maaliskuuta 2015.
Giorgi Khidešeli (s. 21. marraskuuta 1985 Tbilisi, Georgian SNT, Neuvostoliitto) on georgialainen jalkapalloilija. Hän on pelipaikaltaan keskikenttäpelaaja.
Khidešeli pelasi kotimaansa sarjassa Kakheti Telavissa vuodesta 2004 vuoteen 2006. Hän siirtyi tämän jälkeen Spartaki-Tskhinvali Tbilisiin, jossa hän pelasi vuoteen 2007. Khidešeli on tämän jälkeen pelannut Sioni Bolnisissa, Olimpi Rustavissa ja Baia Zugdidissa. Tammikuussa 2011 Khidešeli teki kahden vuoden sopimuksen Veikkausliigassa pelaavan FF Jaron kanssa läpäistyään koejakson.
Fuendetodos

| Fuendetodos |
| --- | --- |
 Plaza de Goya
 Fuendetodos
 Koordinaatit: 41°20′36″N, 0°51′31″W 
Valtio:  Espanja
Itsehallintoalue:  Aragonia
Maakunta:  Zaragoza
Pinta-ala:  
 – Kokonaispinta-ala:  62,20 km²
Väkiluku (1.1.2016):  126
 
 http://www.fundacionfuendetodosgoya.org/ 
Infobox OKVirheellinen NIMI-arvo: 
Fuendetodos (aragoniaksi Fuent de Todos) on kunta Aragonian itsehallintoalueella Espanjassa. Fuendetodosin asukasluku oli 126 vuonna 2016.
Taidemaalari Francisco de Goya syntyi Fuendetodosissa. Goyan syntymäkoti toimii nykyään museona.
Vértice de Sierra Gorda on Espanjan sisällissodan aikainen puolustuslinnoitus, josta ovat jäljellä rauniot.
1700-luvulta ovat peräisin kivestä rakennetut jäävarastot (esp. nevera). Talvella satanut lumi varastoitiin näihin rakennuksiin. Lumesta saatua jäätä käytettiin kesällä. Nevera de la Culroya on ainoa kokonaisena säilynyt jäävarasto.
Kuvia

Casa Museo de Goya
Goyan muistomerkki
Iglesia de Ntra. Sra. de la Asunción
Nevera de la Culroya
Vértice de Sierra Gorda
Aiheesta muualla

Kuvia tai muita tiedostoja aiheesta Fuendetodos Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Giorgi Kvirikašvili

| Giorgi Kvirikašvili> გიორგი კვირიკაშვილი |
| --- | --- |

Georgian pääministeri
 30. joulukuuta 2015 – 13. kesäkuuta 2018  
Edeltäjä:  Irakli Garibašvili
Seuraaja:  Mamuka Bakhtadze
Henkilötiedot
Syntynyt: 20. heinäkuuta 1967 (ikä 57)
Lapset:  4
Tiedot
Puolue:  Georgialainen unelma
Koulutus:  taloustieteen maisteri
Tutkinnot:  Illinoisin yliopisto Tbilisin yliopisto
 Nimikirjoitus
Giorgi Kvirikašvili (georg. გიორგი კვირიკაშვილი; s. 20. heinäkuuta 1967) on georgialainen ekonomi ja poliitikko, joka toimi maansa pääministerinä 2015–2018.
Kvirikašvili on opiskellut ensin lääketiedettä, myöhemmin taloustiedettä Tbilisin ja Illinoisin yliopistoissa. Ennen poliittista uraa hän työskenteli pankkialalla. Vuonna 2012 hänestä tuli valtiovarainministeri, 2013 varapääministeri ja syyskuussa 2015 ulkoministeri ja vuoden 2015 lopulla pääministeri.
Hän erosi pääministerin tehtävästä kesäkuussa 2018 jouduttuaan erimielisyyksiin Georgialainen unelma –puolueensa johtohahmon Bidzina Ivanišvilin kanssa. Myös eronsa jälkeen Kvirikašvili on jatkanut puolueen joidenkin toimien kritisoimista, vaikka samalla sanonnut olevansa pääpiirteissään puoolueen linjalla. Vuonna 2024 hän tuomitsi erityisesti ulkomaisten agenttien lakia vastaan järjestetyn mielenosoituksen julman hajottamisen, mikä sai GU-puolueen näyttämään vähemmän länsimieliseltä kuin opposition.
Dupnitsa

| Dupnitsa (Дупница) |
| --- | --- |
 Dupnitsa sijaitsee Rilavuoren juurella.
 vaakuna
 Dupnitsa
 Koordinaatit: 42°16′N, 23°7′E 
Valtio:   Bulgaria
Provinssit:  Kjudtendil
Hallinto:  
 – Pormestari:  Atanas Yanev
Korkeus:  535 m
Väkiluku (31. joulukuuta 2011):  33 205
Aikavyöhyke:  UTC+2
 – Kesäaika:  UTC+3
Postinumero:  2600
Suuntanumero(t):  0701
 
 http://www.dupnitsa.net 
Infobox OKVirheellinen NIMI-arvo: 
Dupnitsa (bulg. Дупница) on kaupunki läntisessä Bulgariassa. Dupnitsa sijaitsee Kjustendilin alueella Rilavuoren juurella 65 kilometriä Sofiasta. Kaupungin asukasluku on 33 205 (2011).
Aiheesta muualla

Dupnitsan kotisivut (Arkistoitu – Internet Archive) (bulgariaksi)
Bulgarian kaupungit
Aitos
Asenovgrad
Blagoevgrad
Botevgrad
Burgas
Dimitrovgrad
Dobritš
Dupnitsa
Gabrovo
Gorna Orjahovitsa
Gotse Deltšev
Harmanli
Haskovo
Jambol
Karlovo
Karnobat
Kazanlăk
Kărdžali
Kjustendil
Lom
Lovetš
Montana
Nova Zagora
Panagjurište
Pazardžik
Pernik
Petritš
Pleven
Plovdiv
Primorsko
Razgrad
Ruse
Samokov
Sandanski
Sevlievo
Šumen
Silistra
Sliven
Smoljan
Sofia
Stara Zagora
Svištov
Tărgovište
Trojan
Varna
Veliko Tărnovo
Velingrad
Vidin
Vratsa
Current 93

| Current 93 |
| --- | --- |

Tiedot
Toiminnassa:  1982–
Tyylilaji:  Kokeellinen musiikki, Neofolk, Folk
Kotipaikka:  Englanti
Laulukieli:  englanti
Jäsenet:  David Tibet  
Levy-yhtiö:  Dutro  
Infobox OKNimi-testi OK: 
Current 93 on brittiläinen yhtye, joka tuottaa kokeellista – 1990-luvun alkupuolelta lähtien erityisesti folk-painotteista – musiikkia. Yhtyeen perusti vuonna 1982 David Tibet, oikealta nimeltään David Michael Bunting. Tibet on nimi, jonka Throbbing Gristlen Genesis P-Orridge hänelle antoi.
Yhtyeen nimi tulee Aleister Crowleyn kirjoituksista: 93 on Theleman eli Tahdon ja Agapen eli Rakkauden numero. 93 Current olisi siten virta, jossa Rakkaus tai Tahto kulkee .
Musiikki

Current 93:n alkuajan musiikki on hyvin samantyylistä aikansa industrial-musiikin kanssa, usein sen katsotaankin kuuluvan siihen; se koostui rujoista nauhasilmukoista, hurisevasta syntetisaattorilla tuotetusta metelistä ja Tibetin vääristetyistä, paasaavista vokaaleista. Tämä alkuajan tuotanto löysi ystäviä muiden muassa silloisesta goottiskenestä.
Myöhemmässä tuotannossaan Tibet on hylännyt alkuajan menetelmät, suosien orgaanisempaa äänimaailmaa. Näin tehdessään Current 93 auttoi luomaan musiikkityylilajia, joka yhä usein mielletään osaksi industrial-genreä, ja jota nimitetään ns. "apokalyptiseksi folkiksi". Current 93:n myöhempää tuotantoa määrittelee Tibetin "pahaaenteilevä", loruista vaikutteita saanut laulanta, ja taustasoitanta, joka on pääasiassa akustista folk-musiikkia.
Musiikki > Sanoitukset ja teemat

Tibet on sanonut ensijulkaisuihinsa kuuluneen "LAShTAL:in" olleen erityisen okkulttinen: sen "perustuneen Malkunofathin manaukseen", mutta että muihin julkaisuihin ei liittyisi mitään senkaltaista, sillä hän "halveksii okkultista".
David Tibetin sanoitukset ovat olleet yhtyeen koko tuotannon ajan varsin yhdenmukaisia, niiden keskittyessä lähinnä: kuolemaan, menetykseen, tuhoon, Kristukseen, mystisismiin, tiibetiläiseen buddhalaisuuteen, gnostilaisuuteen, riimuihin, hakaristeihin, ja ylipäätään kaikenlaiseen uskontoihin ja uskomuksiin liittyvään.
Musiikki > Uskonto

David Tibet vietti nuoruutensa Malesiassa buddhalaisuuden, hindulaisuuden ja taoismin ympäröiminä joiden vaikutus on näkynyt hänen musiikissaan. Hän on myös osoittanut läpi yhtyeensä historian mielenkiintoa – joka on vain kasvanut ajan myötä – kristillistä mystisismiä kohtaan.
Tibet onkin sanonut pitävänsä itseään kristittynä , ja The Wiren kesäkuun 2006 julkaisussa kerrottiin Tibetin kääntyneen katoliseksi.
Vaikutteet > Musiikki

Current 93 on ottanut musiikillisia vaikutteita laajalta alalta. Niitä ovat muiden muassa:
uskonnollinen laulanta, perinteinen kansanmusiikki, erään skottilaisen kansantarun sankarin Tam Lin balladi, The Incredible String Band -psykedeliayhtye, brittiläinen progeyhtye Comus, Blue Öyster Cult, rock-yhtye Love, folk-muusikko Shirley Collins, ja parsisäveltäjä Kaikhosru Shapurji Sorabji.
Vaikutteet > Kirjallisuus

Myös kirjallisuus on vaikuttanut paljon yhtyeen tuotantoon. Vaikutteita ovat olleet muiden muassa Raamattu, Comte de Lautréamontin "Les Chants de Maldoror" (Maldororin laulut), Runo-Edda, Francis Parker Yockeyn Imperium, Hildegard Bingeniläinen, John Dee, Heptarchia Mystica, "Ukkonen, täydellinen järki", William Blake, Louis Wain, Thomas Ligotti, Montague Rhodes Jamesin kummitustarinat, Eric Stenbock, ja tuntemattoman munkin 1300-luvulla kirjoittama henkinen opaskirja The Cloud of Unknowing. [lähde? ]
Jäsenet

David Tibet on ollut yhtyeen ainut pysyvä jäsen, vaikkakin Nurse With Woundin Steven Stapleton on ollut mukana lähes jokaisella Current 93 -julkaisulla. Hänen lisäkseen suuresti Current 93:n musiikkiin on vaikuttanut:
Michael Cashmore, joka on ollut vakiojäsenenä "Thunder Perfect Mindistä" lähtien.
Death In Junen Douglas P., joka on soittanut yli kymmenellä levyllä.
Muita yhteistyökumppaneita vuosien mittaan ovat olleet: punk-yhtye Crassin Steve Ignorant (käyttäen nimeä Steve Intelligent), runologi Freya Aswynn, Nick Cave, Björk, Rose McDowall, Tiny Tim, Sol Invictus -yhtyeen Tony Wakeford, Coilin Jhonn Balance, islantilainen säveltäjä Hilmar Örn Hilmarsson, "Fire + Ice" -yhtyeen Ian Read, sekä Boyd Rice.
Yhdysvaltalaisen kauhukirjailija Thomas Ligottin fanina ja ystävänä Tibet on tehnyt yhteistyötä myös hänen kanssaan "In A Foreign Town, In A Foreign Land", "This Degenerate Little Town" ja "I Have A Special Plan For This World" -julkaisuilla.
Diskografia

Current 93 on julkaissut parisenkymmentä albumia, monia singlejä ja suuren määrän erinäisiä kokoelmalevyjä. David Tibet on myös vieraillut monien "ystäväyhtyeidensä" levyillä – lähes kaikkien yllä mainittujen – sekä yhtyeiden kuten Nature and Organisationin ja The Hafler Trion.
Diskografia > Osittainen diskografia

1988: Swastikas For Noddy (LP, jonka CD-versio on Swastikas For Goddy)
1988: Earth Covers Earth
1992: Thunder Perfect Mind (Vuonna 2003 julkaistiin 2CD:n uudelleenpainos)
1994: Of Ruine or Some Blazing Starre
1996: All The Pretty Horses: The Inmost Light (Nick Cave laulaa kahdella kappaleella)
2006: Black Ships Ate The Sky
Current 93:n koko diskografia on listattuna useilla internet-sivuilla, kuten Discogs.comissa, ja yhtyeen virallisilla sivuilla brainwashed.com/c93.
Aiheesta muualla

David Tibet Myspacessa (englanniksi)
Durtro Records (Arkistoitu – Internet Archive) Current 93:n ja Tibetin Durtro-levy-yhtiön virallinen sivu.
Brainwashed.com/c93 Virallinen Current 93 -arkisto.
David Tibetin maalauksia. (Arkistoitu – Internet Archive)
Eddie Clarke

| Edward Allan Clarke |
| --- | --- |

Henkilötiedot
Syntynyt: 5. lokakuuta 1950 Twickenham, Lontoo
Kuollut: 10. tammikuuta 2018 (67 vuotta) Lontoo
Ammatti:  muusikko
Muusikko
Taiteilijanimi:  Fast Eddie Clarke
Aktiivisena:  1973–2018
Tyylilajit:  heavy metal, hard rock, speed metal
Soittimet:  kitara, laulu
Yhtyeet:  Motörhead, Fastway
Aiheesta muualla
www.fasteddieclarke.com
  [ Muokkaa Wikidatassa ] [ ohje ]  
Edward Allan "Fast Eddie" Clarke (5. lokakuuta 1950 Twickenham, Lontoo – 10. tammikuuta 2018 Lontoo) oli brittiläinen kitaristi, joka tunnetaan urastaan Motörhead-yhtyeessä vuosina 1977–1982. Hänet muistetaan myös yhtyeestään Fastway.
Motörhead

Clarke on ehkä Motörheadin tunnetuin kitaristi, koska hän oli yhtyeen jäsen sen huippuaikoina 1979–1981 eli silloin kun Motörhead julkaisi Overkillin, Bomberin ja läpimurtoalbuminsa Ace of Spadesin. Clarke on säveltänyt Ace of Spades -levyn nimikkokappaleen, josta on sittemmin tullut yksi rockhistorian klassikoista myös riffinsä vuoksi.
Fastway

Kun Clarke erosi Motörheadistä vuonna 1982 erimielisyyksien vuoksi, hän päätti perustaa uuden yhtyeen. Vuonna 1983 Clarken yhtye oli koottu, ja sen nimeksi tuli Fastway. Melko pian Fastway alkoi työstää ensimmäistä albumiaan Fastway. Yhtye on tehnyt kappaleen Trick Or Treat samannimiseen kauhu-elokuvaan vuonna 1986. Samanniminen albumi on Fastwayn myydyin.
Kuolema

Clarke menehtyi sairaalahoidossa keuhkokuumeeseen 10. tammikuuta 2018.
Diskografia

Motörhead
Motörhead (1977,  Chiswick Records)
Overkill (1979,  Bronze Records)
Bomber (1979,  Bronze Records)
Ace of Spades (1980,  Bronze Records, Mercury Records)
No Sleep 'til Hammersmith (1981,  Bronze Records)
Iron Fist (1982,  Bronze Records, Mercury Records)
BBC Live & In-Session (2005,  Sanctuary Records)
Fastway
Fastway (1983)
All Fired Up (1984)
Waiting for the Roar (1985)
Trick or Treat (1986,  soundtrack)
On Target (1988)
Bad Bad Girls (1990)
Say What You Will - Live (1991)
On Target Reworked (1997)
The Collection (2001)
Fastway/All Fired Up remastered (2003)
Waiting For The Roar remastered (2005)
Fuengirola.fi

| Fuengirola> fi |
| --- | --- |
Lehtityyppi:  ilmaisjakelulehti
Kokonaislevikki:  10 000
Perustettu:  2010
Päätoimittaja:  Antti Pekkarinen
Kotikunta:  Fuengirola
Kotimaa:  Espanja
Ilmestymistiheys:  kerran viikossa (perjantaisin)
Kieli:  suomi
Aiheesta muualla
OCLC
Kotisivu
espanjalainen suomenkielinen lehtiMalline:SHORTDESC:espanjalainen suomenkielinen lehti
Fuengirola.fi (joskus myös Fuengirola-lehti) on Espanjan Aurinkorannikolla ilmestyvä suomenkielinen ilmaisjakelulehti. Lehti ilmestyy viikoittain ja kertoo Aurinkorannikon suomalaisiin vaikuttavista asioista. Lehteä jaetaan 150 jakelupisteessä ja sen levikki on noin 10 000. Fuengirola.fi-lehden päätoimittaja on mm. Jyrki-ohjelman juontajana aiemmin toiminut Antti Pekkarinen.
Fuengirola.fi ei ole Julkisen sanan neuvoston jäsen.
Mika Aaltola -kohu

Lokakuussa 2023 Ulkopoliittisen instituutin johtaja, presidenttiehdokas Mika Aaltola vihjaili Journalisti-lehden haastattelussa suomalaisten tiedotusvälineiden myyneen hänelle mainostilaa vastineeksi journalistisesta sisällöstä. "Mediat soittavat, onko meillä rahkeita mainostilan hankkimiseen. Aika selvästi tuodaan esille, että se tuo myös muuta näkyvyyttä lehdessä tai kanavalla", Aaltola kertoi. Hän ei selventänyt, mistä lehdistä hän puhui.
Aaltolan syytöksiä pidettiin vakavina. Muun muassa Päätoimittajien yhdistyksen puheenjohtaja Jouni Kemppainen toivoi Aaltolalta perusteluja ja asian yksilöimistä. Julkisen sanan neuvoston puheenjohtaja Eero Hyvösen mukaan JSN:lle ei oltu kanneltu mainostilan ja journalistisen sisällön koplauksista, jotka olisivat koskeneet valtakunnallista tai maakunnallista uutismediaa.
SDP:n pää-äänenkannattaja Demokraatti haastatteli Aaltolaa, joka antoi todisteita väitteilleen. Hänen kampanjansa jakoi Demokraatille "eräästä paikallisesta lehdestä" tulleen sähköpostivastauksen, jossa Aaltolan mukaan oli sanottu, että ”mieluusti voisimme tehdä jonkinlaisen yhteistyödiilin, joka sisältää sekä ilmoituksia että journalistista sisältöä.”
Seuraavana päivänä Demokraatti paljasti Aaltolan kampanjan näyttämän sähköpostin takana olevan Fuengirola.fi-lehti. Päätoimittaja Antti Pekkarinen myönsi vastanneensa ”ehkä vähän huonoilla sanankäänteillä” Aaltolan kampanjan sähköpostiin, jossa tiedusteltiin jutunteko-mahdollisuutta. Pekkarinen kertoi Helsingin Sanomille vastanneensa Aaltolan kampanjalle, että "politiikka on meille kaupallista, kun olisi pitänyt kirjoittaa, että poliittinen mainonta on meille aina kaupallista”.
Fuengirola.fi-lehdelle ei seurannut kohusta seurauksia, sillä se ei ole Julkisen sanan neuvoston eikä espanjalaisen median itsesääntelyelimen jäsen.
Aiheesta muualla

Fuengirola.fi-lehden näköislehtiarkisto
Dōjō

Kendoharjoittelua legendaarisella tokiolaisella Noma dōjōlla.
Dōjō  (jap. 道場, dōjō) on harjoitussali tai rakennus, jossa harjoitellaan bujutsua tai budolajeja. Dōjō tarkoittaa suomeksi tien paikkaa, mikä viittaa tapaan nähdä budōharjoittelu itsensäkehittämisen loputtomana tienä. Toisin kuin länsimaissa, joissa dōjō liitetään budōon, Japanissa mikä tahansa paikka, jossa harjoitellaan fyysisesti, on dōjō.
Dōjōn määritelmä

Budōn peruskirjan neljäs artikla määrittelee dōjōn seuraavasti:
»Dōjō on erityinen paikka mielen ja ruumiin harjoittamiseen. Dōjōlla budōn harrastajien täytyy toimia kurinalaisesti sekä osoittaa asianmukaista kohteliaisuutta ja kunnioitusta. Dōjōn tulee olla hillitty, siisti, turvallinen ja harras ympäristö.»
Kuuluisia japanilaisia dōjōja

Hieno esimerkki perinteisestä dōjōsta oli Tokiossa sijainnut Noma kendō dōjō (jap. 野間道場, Noma dōjō), jossa pidettiin aamuharjoitukset (asa-geiko) 365 päivänä vuodessa. Noma dōjōn omistanut Japanin suurin kustantamo Kodansha purki rakennuksen vuonna 2007.
Muita kuuluisia japanilaisia dōjōja ovat
Kodokan (judo)
Kōdōkan (jap. 講道館) on judon kansainvälinen päämaja, josta hallinnoidaan kansainvälistä judo-toimintaa. Sen on perustanut judon kehittäjä Jigorō Kanō vuonna 1882. Nykyisin Kōdōkan sijaitsee 8-kerroksisessa rakennuksessa Tokiossa, Japanissa.
Aikikai hombu dōjō (aikikai-aikido)
Fukuoka dōjō (Shintō Musō-ryū)
Hanjiro Shiraishi (1842–1927) oli japanilainen taistelulajien opettaja. Häntä pidetään Shintō Musō-ryūn 24. päämiehenä (shihan). Shiraishi oli ainut läpi koko Meiji-kauden opettanut yhdistyneen Shintō Musō-ryūn opettaja. Hänen dojonsa Hakatassa oli pystytetty majatalon seinän varaan. Shiraishi opetti oman talonsa verannalta, joka oli sopivasti dojon avonaista sivua kohti. Shiraishin dōjōlla oli lukuisia oppilaita. Heistä kolme ovat historian valossa tärkeitä: Takayama Kiroku, Takaji Shimizu ja Ichizō Otofuji. Shiraishin kuoltua tämän oppilas Takayama Kiroku, perusti uuden dojon 1929 nimeten sen Fukuoka dojoksi.
Nippon Budokan (Japanin kansalliset budokilpailut pidetään yleensä Budokanissa)
Iwama dōjō (aikikai-aikido)
Yoseikan
Renbukan
Butokuden
Shudogakuin dōjō (Takano Sasaburo, Ono-ha itto ryū).
Yushinkan dōjō (Nakayama Hakudō, Shinto Munen ryū).
Dōjō Zen Buddhismissa

Myös Zen-buddhalaisesta meditaatiohalli (jap. Zen-dō, 禅堂) mielletään dōjō kaltaiseksi opiskelupaikaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Noma dōjōn kotisivut (Arkistoitu – Internet Archive)
Japanilaiset budokäsitteet
Grudge 3

| Kauna 3> The Grudge 3 |
| --- | --- |
 Elokuvan juliste.
Ohjaaja:  Toby Wilkins
Käsikirjoittaja:  Brad Keene
Tuottaja:  Takashi Shimizu Sam Raimi
Säveltäjä:  Sean Mchahon
Kuvaaja:  Anton Bakarski
Leikkaaja:  John Quinn
Pääosat:  Johanna Braddy Gil McKinney Shawnee Smith Emi Ikehata Beau Mirchoff Marina Sirtis
Valmistustiedot
Valmistusmaa:  Yhdysvallat
Tuotantoyhtiö:  Ghost House Pictures
Levittäjä:  Stage 6 Films Netflix
Ensi-ilta:  12. toukokuuta 2009
Kesto:  92 minuuttia
Alkuperäiskieli:  englanti, japani
Budjetti:  5 000 000 dollaria
Tuotto:  38 610 009 dollaria
Edeltäjä:  Kauna 2
Aiheesta muualla
IMDb 
Elonet
AllMovie
Infobox OKNimi-testi OK: 
Kauna 3 (engl. The Grudge 3) on vuonna 2009 ensi-iltansa saanut Toby Wilkinsin ohjaama yhdysvaltalainen kauhuelokuva. Se on jatkoa elokuville Kauna ja Kauna 2.
Näyttelijät

| 0 | 1 | 2 |
| --- | --- | --- |
|  Johanna Braddy  | … |  Lisa   |
|  Gil McKinney  | … |  Max   |
|  Emi Ikehata  | … |  Naoko Kawamata   |
|  Jadie Rose Hobson  | … |  Rose   |
|  Beau Mirchoff  | … |  Andy   |
|  Marina Sirtis  | … |  Gretchen    |
|  Matthew Knight  | … |  Jake Kimble   |
|  Shawnee Smith  | … |  Francine Sullivan   |
|  Aiko Horiuchi  | … |  Kayako Saeki   |
|  Shimba Tsuchiya  | … |  Toshio Saeki   |
|  Michael McCoy  | … |  Mr. Praski   |
|  Takatsuna Mukai  | … |  Daisuke   |
|  Laura Giosh  | … |  Renee   |
|  Mihaela Nankova  | … |  Brenda   |
Aiheesta muualla

Virallinen sivusto (englanniksi)
Grudge 3 Internet Movie Databasessa (englanniksi)
Dawn of the Deli Creeps

| Dawn of the Deli Creeps Deli Creeps |
| --- | --- | --- |

Studioalbumin tiedot
 Äänitetty : TDRS Studios & The Deli
 Julkaistu: 1. marraskuuta 2005
 Tuottaja(t): Deli Creeps
 Tyylilaji: alternative metal, progressiivinen rock, heavy metal, hard rock, avantgardemusiikki
 Kesto: 58.12
Deli Creepsin muut julkaisut
| Demo Tape 1996 | Dawn of the Deli Creeps 2005 |   |
Dawn of the Deli Creeps on Bucketheadin ja hänen silloisen yhtyeensä Deli Creepsin ensimmäinen täyspitkä albumi vuodelta 2005. Kappaleiden sanoitukset sisältävät makaaberia sekä absurdia huumoria, ja kappaleissa on paljon puheosia. Bucketheadin kitaransoitto albumilla vaihtelee hetkittäisistä jazz-vihahteista suoraan robottimaiseen tilutukseen ja lähes tyylipuhtaisiin metalliriffeihin.
Kappaleet

Can I Have a Ride? – 7.21
Dream Girl – 4.00
Found Body – 3.35
Flesh for the Beast – 5.59
Hatchet – 3.25
Time – 5.09
Grampa Bill – 3.32
Chores – 5.12
Beauty of Life – 2.12
Buns of Steel – 2.12
Buried Deep Stays Buried Still – 4.57
Boom Ch Ka – 5.21
Random Killing – 5.26
Kokoonpano

Buckethead – kitara
Dan Monti – basso
Maximum Bob – laulu
Pinchface – rummut
Aiheesta muualla

Dawn of the Deli Creeps discogs.com -sivustolla (englanniksi)
Dorawayo ajeossi

| Dorawayo ajeossi> 돌아와요 아저씨 |
| --- | --- |
Tyyli:  draama
Kestoaika:  60 min
Pääosissa:   Rain  Oh Yeon-seo  Kim In-kwon  Kim Soo-ro  Lee Min-jung  Lee Ha-nui  Choi Won-young  Yoon Park 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  24. helmikuuta 2016 – 6. huhtikuuta 2016
Jaksoja:  16
Tuotanto
Tuotantoyhtiö(t):   Shinyoung E&C Group  Hunus Entertainment 
Aiheesta muualla
IMDb
Dorawayo ajeossi (kor. 돌아와요 아저씨, engl. Please Come Back Mister) on televisioyhtiö SBS:n esittämä eteläkorealainen draamasarja. Sen päärooleissa ovat Rain, Oh Yeon-seo, Kim In-kwon, Kim Soo-ro, Lee Min-jung, Lee Ha-nui, Choi Won-young ja Yoon Park.
Aiheesta muualla

Viralliset kotisivut